Gud signe Noregs land
Gud signe Noregs land av Arne Garborg
1.

Gud signe Noregs Land, 
kvar Heim, kvar Dal og Strand, 
kvar Lund og Lid.
Han lat' det aldri døy,
han verje Bygd og Øy, 
han verje Mann og Møy, 
til evig Tid.

2.

Me fekk det høgt og fritt, 
me fekk det vænt og vidt 
med Hav og Fjell. 
Det stend so tryggt og godt, 
det stend so reint og blaatt, 
rett som eit Gudeslott 
med Solskinstjeld. 

3.

Det er vaar Elsk paa Jord, 
det er vaart beste Ord, 
vaar Trivd og Trygd. 
Storfrægdarmenn dei var,
som fram til oss det bar; 
det er vaar Ættargard 
til Fridom bygd. 

4.

Stort Arbeid ned er lagt 
til Landsens Fred og Magt 
fraa Tid til Tid. 
Det kostad tusund Aar 
i Kav fraa Vaar til Vaar, 
i Strid so tung og saar
fyrr me vart fri’. 

5.

Her ligg dei, Grav i Grav, 
fraa Heid og ned i Hav, 
som stridde so. 
Gud sign’ kvar ærleg Svein 
som søv der under Stein, 
Gud sign’ dei kvar og ein,
der dei er no. 

6.

Men Landet, dei hev rudt, 
det vil me verja trutt 
til sidste Stund. 
Vaar Elsk og beste Agt, 
vaart Liv og all vaar Magt 
skal vera Noregs Vakt 
til sidste Stund. 

7.

I Kjærleik varm og mild 
me legg vaar Vilje til, 
daa veks det fram. 
Daa fær det bløma blidt, 
daa fær det spyrjast vidt, 
og altid standa fritt 
fyr Naud og Skam. 

8.

Her stig det stort og blaatt
vaart fagre Heimlands Slott 
med Tind og Taarn. 
Og som det ervdest ned 
alt fagrar’ Led fyr Led, 
det byggjast skal i Fred
aat vaare born.
5